Luz Marisol szállása nagyon tiszta és kényelmes volt. Remekül felújított az egész, kényelmes, nagy ággyal, jól pakolható szekrénnyel és szép fürdőszobával. A melegvizet kicsit nehezen állítottuk be. Van egy kicsi, körbekerített terasz ahová lehet teregetni. A lakás közvetlenül az utcáról nyílik, és nem sok természetes fény jut be. A környék sajnos nagyon koszos és szemetes, a közvetlen szomszéd nagyon zajos, késő éjszakáig zajongtak a ház előtt. A központ, a halpiac és látványosságok 10-15 perc sétára vannak (sajnos Catania egyik koszosabb részén keresztül érhetők el). A házigazdánk nagyon segítőkész volt és szinte azonnal válaszolt minden kérdésünkre.